HansaWorldi majandustarkvara edasimüüjad saatsid eelmise aasta septembri lõpus oma klientidele kirja, et HansaWorldi 4.3 ja vanemate versioonide  andmebaasivõtmeid ei väljastata enam alates 1. oktoobrist 2009 ja  majandustarkvara programmide edasiseks kasutamiseks tuleb soetada uus versioon. Kirjas viidati võlaõigusseaduse 374. paragrahvile, mille kohaselt võib litsentsilepingu kumbki lepingupool üles öelda, teatades sellest ette vähemalt üks aasta.